open-index/open-wikipedia-markdown huggingface dataset:
Berwick Rangers FC

**Berwick Rangers Football Club** er en profesjonell fotballklubb som holder til i Berwick-upon-Tweed i Nordøst-England. Klubben spiller i den skotske fotballigaen. Klubbens hjemmebane er Shielfield Park i Berwick. I sesongen 2017/18 spiller Berwick Rangers i League 2 (nivå 4).

## Historie
Berwick Rangers ble stiftet i 1881 (noen mener 1884 https://web.archive.org/web/20060827073459/http://www.berwickforums.co.uk/phpBB2/viewtopic.php?t=245). Klubben spilte på flere baner før de i 1954 flyttet til Shielfield Park. Med unntak av en sesong spilte de mot engelsk motstand til 1905, da de ble medlem av den skotske amatørligaen Eastern Football League. Der gjorde de det bra, og vant serien flere ganger.

I 1951 ble Berwick Rangers valgt inn i den skotske profesjonelle ligaen, i daværende C Division (3. divisjon). Klubben har hatt begrenset suksess i ligaen, men de har overrasket ved enkelte anledninger. I 1963 nådde de semifinalen i den skotske ligacupen. Et av klubbens største høydepunkter var da de slo Rangers 1&ndash;0 i 1. runde i den skotske FA-cupen 28. januar 1967. Klubbens beste sesong i ligaen var sesongen 1973/74, da de ble nummer 5 i 2. divisjon.

Våren 2008 ble Berwick Rangers nummer 10 og sist i Division Two (nivå 3), og rykket ned i Division Three.

## Sesonger

## Klubbrekorder
* Beste ligasesong: 5.-plass i 2. divisjon (nivå 2) i 1974
* Beste sesong i skotsk FA-cup: Kvartfinale i 1954 og 1980
* Beste sesong i skotsk ligacup: Semifinale i 1963/64
* Høyeste tilskuerantall: 13 365 mot Rangers 28. januar 1967 (skotsk FA-cup 1. runde)
* Største seier: 8&ndash;1 mot Forfar Athletic 25. desember 1965 (2. divisjon) og 8-1 borte mot Vale of Leithen 17. desember 1966 (skotsk FA-cup 1. innledende runde)
* Største tap: 1&ndash;9 mot Hamilton Academical 9. august 1980 (First Division (nivå 2))

## Se også
* Liste over fotballklubber som spiller i et annet lands liga

## Referanser


## Kilder
* Flere utgaver av Rothmans/Sky Sports Football Yearbook, Headline Book Publishing, London
* Gordon Smailes: The Breedon Book of Scottish Football Records, Breedon, Derby 1995. ISBN 1-85983-020-X

## Eksterne lenker
*
Winsnes

**Winsnes** er en norsk slekt med en rekke medlemmer som har vært bl.a. geistlige, militære og skuespillere. 

Stamfaren Amund Jonsen (1644–1703) eide gården Vinsnes i Fet. Han var bl.a. far til sorenskriver i Søndre Gudbrandsdalen Mogens Amundsen Winsnes (1682– 1761), som var far til sogneprest i Stange i Hedmark Paul Mogensen Winsnes (1724–1792). Sistnevnte var far til byfogd i Drammen Joachim Frederik Winsnes (1764–1815) og kjøpmann i Drammen Johan Frederik Winsnes (1768–1838).

Byfogd Joachim Frederik Winsnes var far til sogneprest i Vestre Slidre Gabriel Hofgaard Winsnes (1806–1880), som var farfar til idéhistorikeren Andreas Hofgaard Winsnes.

Kjøpmann Johan Frederik Winsnes var far til stiftsprost, sogneprest i Vang og stortingsmann Paul Winsnes (1794–1889), og til sogneprest i Lardal Andreas Hofgaard Winsnes (1801–1845).

Paul Winsnes var gift med kokebokforfatteren Hanna Winsnes (1789–1872), født Strøm. De fikk mange barn: 
# Anna Katharina Cappelen Vinsnes (1818–1894), gift Gjesdahl, 
# Barbara Winsnes (1819–1907), gift med Jens Ring (1815–1874), og farmor til forfatterinnen Barbra Ring (1870–1955), hvis datter var teaterinstruktør Gerda Ring (1891–1999), 
# Karen Plahte Winsnes (1820–1905), gift Skaarup, 
# Jens Henrik Winsnes (1823–1884), 
# Johan Fredrik Winsnes (1824–1856), 
# Maren Pauline Winsnes (1825–1910), 
# Svend Borchmann Hersleb Vinsnes (1827–1898), som var far til forfatteren Johan Frederik Vinsnes (1866-1932)

Sogneprest Andreas Hofgaard Winsnes var far til skipsreder og -megler Christian Moltzau Winsnes.

Andre kjente medlemmer er
*Fredrik Winsnes (f. 1975) er en norsk fotballspiller.

## Litteratur
*Katrine Schjøtt Revers, *Slegten Winsnes med en del sidelinjer*, 1931
*
Coryell County

**Coryell County** er et fylke i den amerikanske delstaten Texas. Det ligger i de sentrale delene av staten. Det grenser mot Bosque County i nord, McLennan County i nordøst, Bell County i sørøst, Lampasas County i sørvest og mot Hamilton County i nordvest.

Coryell Countys totale areal er 2&nbsp;737 km² hvorav 13 km² er vann. I 2000 hadde fylket 74&nbsp;978 innbyggere og administrasjonssenteret ligger i byen Gatesville. Fylket het opprinnelig Pierce County; det senere navn har det etter James Coryell, som ble skutt og skalpert av caddoindianere i 1837 og døde to dager etter sammenstøtet. 

Fylket regnes til regionen Central Texas.

## Eksterne lenker
*
Palazzi dei Rolli

**Palazzi dei Rolli** er en serie palasser som ble bygget langs *Le Strade Nuove* (de nye gatene) som ble anlagt i Genova etter et dekret fra senatet i 1576. Palazzi dei Rolli ble i 2006 tatt med på listen over verdensarven sammen gatene de ligger ved.

Den nye gaten, som idag heter *Via Garibaldi*, ble anlagt i siste halvdel av det 16. århundre. Gaten ble 7 m bred, mer enn dobbelt så bred som de gamle gatene. Arealet langs gaten ble parsellert og auksjonert ut blant de rike aristokratiske familiene som styrte byen. Senere ble to andre slike gater anlagt, idag heter de *Via Balbi* og *Via Carioli*. 

Senatsdekretet av 1576 opprettet en liste *Lista dei Rolli* over offentlige vertshus. Eierne var forpliktet til å være vertskap for viktige gjester av republikken på dens vegne. På slutten av det 16. århundre var det 150 bygninger ved den nye gaten og ellers i byen som stod på denne listen. Rolli var inndelt i kategorier etter hvor fornemme gjestenes var. Palassene ved de tre nye gatene var i den fornemste kategorien.

## Eksterne lenker
* "Palazzi dei Rolli" di Genova - Unesco World Heritage

* UNESCOs evalueringsrapport om Genova. (pdf – engelsk og fransk)
Lampasas County

**Lampasas County** er et fylke i den amerikanske delstaten Texas. Det ligger i de sentrale delene av staten. Det grenser mot Hamilton County i nord, Coryell County i nordøst, Bell County i sørøst, Burnet County i sør, San Saba County i vest og mot Mills County i nordvest.

Lampasas Countys totale areal er 1 849 km² hvorav 5 km² er vann. År 2000 hadde fylket 17 762 innbyggere og administrasjonssenteret ligger i byen Lampasas. Fylket har fått sitt navn etter elven Lampasas River. 

Fylket regnes til regionen Central Texas. Det meste av landskapet er prærie med noen bratte, trappelignende høydedrag.

## Historie
Området har mange bekker og mineralkilder som tiltrakk ulike indianske stammer på jakt etter bøfler. Mineralkilder var også kjent for helbredende virkning.

Europeiske innvandrere slo seg ikke ned i området før i 1830-årene.

## Byer
*Kempner
*Lampasas
*Lometa

## Eksterne lenker
*
Olav Hovatn

**Olav Hovatn** (også navngitt som *Ole Terjesen Hovatn*, født 23. oktober 1892, død 26. april 2003) var med sine 110,5 år en norsk superhundreåring og Norges eldste mann da han døde ved påsketider i 2003. Han bodde i Froland i Aust-Agder, hvor han giftet seg 1917. 

Han ble enkemann i 1973 da hans 79-årige hustru, Ingeborg, gikk bort. Fra han ble enkemann som 81-åring og fram til han var 108, bodde han hjemme alene på gården i Froland. Da mente han tiden var inne til å flytte på aldershjem.

Ved sin død etterlot han seg en rekke etterkommere, blant annet en datter på 85 år. Hovatn var far til ni barn, bestefar til 17 og oldefar til 32.

Hans foreldre var gårdbruker Terje Olsen Hovatn, født i Froland 1865, og Marte Hansdatter Hovatn, født i Herefoss 1865, ifølge oppføring i folketellingen 1900. Hans mor ble 87 år gammel, og faren 84.

## Se også
* Liste over Norges eldste personer
* Superhundreåring

## Eksterne lenker
* Norges eldste er død
* Olavs tre århundrer
San Saba County

**San Saba County** er et fylke i den amerikanske delstaten Texas. Det ligger i de sentrale delene av staten. Det grenser mot Mills County i nord, Lampasas County i øst, Burnet County i sørøst, Llano County i sør, Mason County i sørvest, McCulloch County i vest og mot Brown County i nordvest.

San Saba Countys totale areal er 2 948 km² hvorav 10 km² er vann. I 2000 hadde fylket 6 186 innbyggere og administrasjonssenteret ligger i byen San Saba.

Fylket regnes ofte til regionen Central Texas, da til denne regionens ytre belte av *counties*.

## Byer
*Richland Springs
*San Saba

## Eksterne lenker
*
Erath County

**Erath County** er et fylke i den amerikanske delstaten Texas. Det ligger i de sentrale delene av staten. Det grenser mot Palo Pinto County i nord, Hood County i nordøst, Somervell County i øst, Bosque County i sørøst, Hamilton County i sør, Comanche County i sørvest og mot Eastland County i vest.

Erath Countys totale areal er 2&nbsp;823 km² hvorav 9 km² er vann. I 2000 hadde fylket 33&nbsp;001 innbyggere og administrasjonssenteret ligger i byen Stephenville. Fylket har fått sitt navn etter soldaten George Bernard Erath. 

## Byer
*Clairette
*Dublin
*Stephenville
## Eksterne lenker
*
Geiterygghytta

**Geiterygghytta** er en betjent turistforeningshytte tilhørende DNT Oslo og Omegn beliggende i Skarvheimen (Buskerud) på 1224 meters høyde. Hytta åpnet først i 1914. Hytta ligger ved Geiteryggen aller øverst i Aurlandsdalen og er mye brukt som utgangspunkt for turer i Aurlandsdalen. En annen mye brukt tur-rute er Finse-Geiterygghytta. Hytta ligger 2&nbsp;km fra fylkesvei 50.

Familien Eira har vært bestyrer for hytta siden 1950. Nytt vertskap fra 2017 er  Marit og John Wøllo.

Ved hytta finnes jettegryter, Kittilsbuhøla som var bebodd av en mann i 20 år og dyregraver.

## Litteratur
*Julie Maske: *Med bankende hjerte for Geiterygghytta*. I: DNT Årbok 2008: *Skarvheimen*. ISBN 978-82-90339-71-0

## Eksterne lenker
* Hjemmeside 
* DNTs sider om hytta
* https://www.facebook.com/geiterygghytta/?hc_ref=NEWSFEED
Elizabeth Bolden

**Elizabeth «Lizzie» Bolden** (født 15. august 1890, død 11. desember 2006) var ved sin død verdens eldste person. 

Elizabeth, født Jones, ble gift i 1908 med Lewis Bolden og fikk med ham syv barn. Ifølge flere avisartikler i anledning hennes 116-årsdag i 2006, hadde hun da flere tipptipptippoldebarn. 

Alderen tatt i betrakning skal hun ha vært ved relativt god helse og klarte å følge med på omgivelsene sine også godt inn i sitt siste leveår.

## Referanser
Llano County

**Llano County** er et fylke i den amerikanske delstaten Texas. Det ligger i de sentrale delene av staten. Det grenser mot San Saba County i nord, Burnet County i øst, Blanco County i sørøst, Gillespie County i sør og mot Mason County i vest.

Llano Countys totale areal er 2 502 km² hvorav 81 km² er vann. I 2000 hadde fylket 17 044 innbyggere og administrasjonssenteret ligger i byen Llano. Fylket har fått sitt navn etter elven Llano River.

Fylket regnes til regionen Central Texas.

## Byer
*Buchanan Dam
*Kingsland
*Llano
*Sunrise Beach Village

## Eksterne lenker
*
Burnet County

**Burnet County** er et fylke i den amerikanske delstaten Texas. Det ligger i de sentrale delene av staten og det grenser mot Lampasas County i nord, Bell County i nordøst, Williamson County i øst, Travis County i sørøst, Blanco County i sør, Llano County i vest og mot San Saba County i nordvest.

Burnet Countys totale areal er 2&nbsp;502 km² hvorav 81 km² er vann. I 2000 hadde fylket 34&nbsp;147 innbyggere og administrasjonssenteret ligger i byen Burnet. Fylket har fått sitt navn etter David Gouverneur Burnet som var republikken Texas' første president.

Fylket regnes til regionen Central Texas.

## Eksterne lenker
*
Hamilton County (Texas)

**Hamilton County** er et fylke i den amerikanske delstaten Texas. Fylket ligger i de sentrale delene av staten og grenser mot Erath County i nord, Bosque County i nordøst, Coryell County i sørøst, Lampasas County i sør, Mills County i sørvest og mot Comanche County i nordvest.

Hamilton Countys totale areal er 2&nbsp;166 km², hvorav 2 km² er vann. I 2000 hadde fylket 8&nbsp;299 innbyggere og administrasjonssenteret ligger i byen Hamilton. Fylket har fått sitt navn etter guvernør James Hamilton Jr.. 

Fylket regnes ofte til regionen Central Texas, da til denne regionens ytre belte av *counties*.

## Byer
*Hamilton
*Hico
## Eksterne lenker
*
Blanco County

**Blanco County** er et fylke i den amerikanske delstaten Texas. Det ligger i de sentrale delene av staten og det grenser mot Burnet County i nord, Travis County i nordøst, Hays County i øst, Comal County i sørvest, Kendall County i sørvest, Gillespie County i vest og mot Llano County i nordvest.

Blanco Countys totale areal er 1 848 km² hvorav 6 km² er vann. I 2000 hadde fylket 8 418 innbyggere og administrasjonssenteret ligger i byen Johnson City. Fylket har fått sitt navn etter  elven Blanco River.

Fylket regnes til regionen Central Texas.

## Eksterne lenker
*
Travis County

**Travis County** er et fylke i den amerikanske delstaten Texas. Det ligger i de sentrale delene av staten. Det grenser mot Williamson County i nord, Bastrop County i øst, Caldwell County i sør, Hays County i sørvest, Blanco County i vest og mot Burnet County i nordvest.

Travis Countys totale areal er 2 562 km² hvorav 85 km² er vann. I 2000 hadde fylket 812 280 innbyggere og administrasjonssenteret ligger i byen Austin. Fylket har fått sitt navn etter William Barret Travis.

Fylket regnes til regionen Central Texas.

## Byer
*Anderson Mill
*Austin
*Barton Creek
*Bee Cave
*Briarcliff
*Creedmoor
*Garfield
*Hudson Bend
*Jollyville
*Jonestown
*Lago Vista
*Lakeway
*Lost Creek
*Manor
*Onion Creek
*Pflugerville
*Point Venture
*Rollingwood
*San Leanna
*Shady Hollow
*Sunset Valley
*The Hills
*Volente
*Webberville
*Wells Branch
*West Lake Hills
*Windemere

## Eksterne lenker
*
Tjøme (tettsted)

**Tettstedet Tjøme** ligger sentralt på Tjøme i Færder kommune i Vestfold. Tettstedet har  innbyggere per 1. januar , og er definert av Statistisk sentralbyrå til å utgjøre den mest tettbygde del av øya Tjøme med utstrekning til Ormelet i sør og til Holtekjær i nord. En liten del av tettstedet ligger på øya Brøtsø, i umiddelbar tilknytning til Røssesund bru. Tettstedet var inntil 2020 sentrum i Tjøme kommune.

Tjøme sentrum, midt på øya Tjøme, er det naturlige sentrum i tettstedet. Tjøme kirke er tettstedets midtpunkt. Her lå bygdas kirke allerede i middelalderen, og et eldre navn for området er Kirkebygda, og her lå tidligere Kirkely skole, en av Tjømes grendeskoler. På 1900-tallet kom det en rekke ulike funksjoner som skulle tjene hele daværende Tjøme kommune. Her bygde Tjøme Sparebank sitt hus og her ble kommuneadministrasjonen lokalisert i *herredshuset*. Seinere kom bensinstasjon og sykehjem. Sentrumsområdet trengte større plass og ble utvidet til Haugsjordene. Tjøme sentrum har i dag bibliotek, tre store dagligvareforretninger, byggevareforretning, samt flere andre forretninger og håndverksbedrifter. Sør for sentrum ligger Tjømehallen og barneskolen Lindhøy skole, like nord for sentrum, på Haug, ligger Tjøme ungdomsskole. Rød gård brukes som golfbane.

Fylkesveiene 308, 380 og 390 går gjennom tettstedet. Fylkesvei 308 er hovedveien på Tjøme, og heter Vestveien fra Tjøme sentrum til Vrengen bro, og Helgrødveien fra Tjøme sentrum til Verdens Ende. fylkesvei 390 heter Østveien, og forbinder de nordøstre delene av tettstedet (Grimestad) med sentrum, mens fylkesvei 380 går gjennom de sørøstre deler (Ormelet) og fortsetter til Hvasser. Fra Tjøme sentrum er det bussforbindelse til og fra Tønsberg hver time, med halvtimesrute i rushtiden. 

Kommuneplanene for Tjøme kommune på slutten av 1900-tallet understreket sterkt ønsket om at alle nye boligfelt i kommunen skulle plasseres med tilknytning til Tjøme sentrum slik at utbyggingen støttet forretningene i kommunen.

## Referanser
Jyväskylä

**Jyväskylä** er en by og kommune i Finland som ligger i landskapet Mellersta Finland. Byen er det naturlige sentrum i Jyväskylä økonomiske region, med rundt  innbyggere. Jyväskylä er også administrasjonssete for landskapsforbundet i Mellersta Finland. Kommunen er enspråklig finsk. Jyväskylä hadde .

Jyväskylä ligger i den nordlige enden av innsjøen Päijänne og grenser til Muurame, Toivakka, Laukas, Uurainen, Petäjävesi, Jämsä, Luhanka og Joutsa.  

Byen er blant annet kjent for flere bygninger tegnet av arkitekten Alvar Aalto, og det lokale turistkontoret Alvar Aalto-museet har en egen filial i Jyväskylä, kombinert med Midt-Finlands museum (KEMU), som har adressen Alvar Aallon katu 7.

I kommunen ligger Jyväskylä universitet, som har syv fakultet.

## Historie
Jyväskylä fikk markedsrettigheter i 1801 og bystatus den 22. mars 1837. Samme år laget arkitekten Carl Ludvig Engel en byplan for byen, og i 1838 hadde den 189 innbyggere. Finlands første finskspråklige grunnskole ble opprettet i Jyväskylä i 1858. Jyväskylä ble selvstendig menighet i 1875, og bykirken stod ferdig i 1880, tegnet av Ludvig Isak Lindqvist.

I 1897 kom jernbanen til Jyväskylä fra Haapamäki. Den erstattet dampbåttrafikken over Päijänne til Lahtis som byens viktigste transportforbindelse.

1. januar 1993 ble Jyväskylä slått sammen med nabokommunen Säynätsalo i sør. 1. januar 2009 ble Jyväskylä landkommune og Korpilahti slått sammen med Jyväskylä.

## Kjente personer fra Jyväskylä
* Alvar Aalto, arkitekt
* Pirjo Hassinen, forfatter
* Sofi Oksanen, forfatter
* Risto Jussilainen, skihopper
* Samppa Lajunen, kombinertløper 
* Tommi Mäkinen, rallyfører
* Matti Nykänen, skihopper
* Jani Soininen, skihopper
* Matti Vanhanen, politiker

## Vennskapsbyer
*  Esbjerg
*  Eskilstuna
*  Fjarðabyggð
*  Larvik
*  Stavanger
*  Debrecen
*  Jaroslavl
*  Potsdam
*  Poznań
*  Jalapa
*  Mudanjiang
*  Niiza

## Bildegalleri

Fil:Jyväskylä panorama.jpg|Oversiktsbilde
Fil:Kuokkala bridge.jpg|Kuokkala bru
Fil:Jyvaskyla main street August 2006.jpg|Kauppakatu, gågate i bysentret
Fil:Jyväskylä - church3.jpg|Den tidligere hovedkirke, Bykirken, i Jyväskylä menighet
Fil:Taulumäki Church in Jyväskylä 2361.jpg|Taulumäki kirke, ny hovedkirke i Jyväskylä menighet
Fil:Jyväskylän Kaupunginteatteri Aalto-laatta.jpg|Alvar Aaltos navnetrekk på en bronseplakett på fasaden til teateret i Jyväskylä (Jyväskylän Kaupunginteatteri), fotografert i 2008 av Erkkap
Fil:Alvar Aalto museum 2017.jpg|Alvar Aalto-museet fotografert i 2017 av Tiia Monto
Fil:Jyväskylä Workers Club.jpg|Arbeidernes hus i Jyväskylä, tegnet av Alvar Aalto og innviet i 1924; fotografert i 2011 av A333


## Referanser




## Eksterne lenker
* 
* ''Uppslagsverket Finland'', Jyväskylä
Israel-lobbyen

**Israel-lobbyen** er en betegnelse som benyttes, først og fremst i USA, om ulike organisasjoner som påvirker eller forsøker å påvirke andre lands politikk til fordel for Israel. Begrepet benyttes hovedsakelig av kritikere av Israel eller av politikken som føres i forhold til Israel, men også til tider av medlemmer av lobbyen.

## Organisasjoner og innflytelse
American Israel Public Affairs Committee (AIPAC) regnes som den mest innflytelsesrike organisasjonen innenfor Israel-lobbyen i dag. Tidligere medlem av Representantenes hus Paul Findley ga i 1989 ut en bok, *They Dare to Speak Out*, der han kritiserte Israel-lobbyens makt.

Statsviterne John Mearsheimer og Stephen Walt lanserte i 2006 en undersøkelse der de konkluderte med at Israel-lobbyen hadde stor makt over amerikansk utenrikspolitikk. Det har også blitt hevdet at Israel-lobbyen har stor påvirkning ved valg, blant annet har det vært hevdet at Cynthia McKinney to ganger har tapt primærvalg i Georgia på grunn av lobbyens påvirkning., men det er også gitt andre forklaringer på McKinneys tap.

## Begrepsbruk
Kritikere av begrepet «Israel-lobbyen», mener at det i flere sammenhenger brukes retorisk på en måte som minner om konspirasjonsteorier liknende Sions vises protokoller, slik for eksempel Haavard Koppang ble anklaget for da han skrev en kritisk kronikk i 2006. Samtidig omtaler AIPAC seg selv som «Den amerikanske pro-Israel lobbyen», og grunngir behovet for denne lobbyen med allmenne demokratiteoretiske betraktninger der lobbyvirksomhet anses som en positiv og til tider nødvendig komponent av demokratiet. Det er også pro-arabiske lobbygrupper som er aktive i USA, selv om disse ikke kan oppvise den samme styrken som Israel-lobbyen.

I blant brukes begrepet *den sionistiske* eller *den pro-sionistiske lobbyen*. Andre, deriblant den israelske historikeren Avi Shlaim, benytter seg av begrepet *den jødiske lobbyen*.

## Innflytelse
Det er stor uenighet rundt hvor stor makt Israel-lobbyen har. Noam Chomsky har eksempelvis gått mot Mearsheimer og Walts påstander med den begrunnelsen at den politikken USA fører i Midtøsten ville de ført uavhengig av Israels vilje. Statsviteren Eliot A. Cohen har hevdet at, dersom Israel-lobbyen var så mektig som kritikerne hevder, ville ikke hans jødiske sønn vært sendt til å krige i Irak. Alan Dershowitz, på sin side, mener at påstander om en mektig Israel-lobby bare er en fortsettelse av århundrers forsøk på å trekke jøders lojalitet i tvil.

## Utenfor USA
Begrepet er ikke like mye brukt utenfor USA, men organisasjoner som American Jewish Committee, Anti-Defamation League og Simon Wiesenthal-senteret driver med lobby-virksomhet utenfor USA. 

Blant annet da fylkestinget i Sør-Trøndelag vedtok boikott av Israel, ble dette vedtaket anklaget for å være anti-semittisk og derfor uakseptabelt, og da Haavard Koppang skrev en kritikk av Israel-lobbyen skrev Simon Wiesenthal-senteret et brev til Handelshøyskolen BI der de ba om at Koppangs ansettelsesforhold ved instituttet burde vurderes.

## Se også
* Sionisme

## Referanser


## Eksterne lenker
*
Derry City FC

**Derry City Football Club** er en fotballklubb som holder til i Londonderry (Derry) i Nord-Irland. Klubben spiller imidlertid i ligaen til republikken Irland. Klubbens hjemmebane er Brandywell Stadium. I sesongen 2008 spiller Derry City i Premier Division (nivå 1).

## Historie
Derry City ble stiftet i 1928. Klubben spilte i mange år i den nordirske ligaen, og ble nordirske cupmestre i 1948, 1954 og 1964, og ligamestre i 1965. De forlot imidlertid den nordirske ligaen høsten 1972. Derry Citys bane Brandywell lå i et sterkt nasjonalistisk område i Londonderry, og området hadde noe av den verste volden under konflikten i Nord-Irland på begynnelsen av 1970-tallet. På grunn av dette bestemte Nord-Irlands fotballforbund i 1971 at sikkerheten til lag med unionist-tilhengere var for dårlig, og at banen til Derry City ikke kunne brukes til førstelagsfotball. Derry City spilte i Coleraine til oktober 1972, men publikum uteble, og da klubben ikke fikk tillatelse til å flytte hjem igjen til Brandywell, trakk klubben seg til slutt fra ligaen.

Klubben fortsatte på lavere nivå og søkte flere ganger om å bli gjenopptatt i den nordirske ligaen, med Brandywell som hjemmebane. Klubben fikk avslag hver gang, og snudde seg til slutt mot ligaen i republikken Irland, der de i 1985 ble opptatt som medlem i den nyopprettede 1. divisjon (nivå 2). Derry City rykket opp i øverste divisjon etter to sesonger, og har holdt seg i toppdivisjonen siden. I 1989 vant de både ligamesterskapet, cupen og ligacupen i Irland. De ble ligamestre igjen i 1997, og vant den irske cupen igjen i 1995 og 2002. I 2005 ble de nummer 2 i ligaen. Samme år vant de også den irske ligacupen for 6. gang.

Seieren i ligacupen ga Derry City plass i den nyopprettede Setanta Cup i 2006. Setanta Cup er en turnering for lag fra både republikken Irland og Nord-Irland. Med deltakelsen i 2006 spilte Derry City offisielle kamper mot andre nordirske lag for første gang siden 1972.

Andreplassen i ligaen i 2005 kvalifiserte klubben for UEFA-cupen i 2006. I første kvalifiserende runde i UEFA-cupen slo de ut IFK Göteborg med 2&ndash;0 sammenlagt.

## Meritter
*Ligamesterskap i Nord-Irland: 1964/65
*Cupmesterskap i Nord-Irland: 1948/49, 1953/54 og 1963/64
*Ligamesterskap i republikken Irland: 1988/89 og 1996/97
*FAI Cup (6): 1989, 1995, 2002, 2006, 2012, 2022
*Ligacupmesterskap i republikken Irland: 1988/89, 1990/91, 1991/92, 1993/94, 1999/2000, 2005 og 2007

## Se også
*Liste over fotballklubber som spiller i et annet lands liga

## Kilder
*Derry City FC's offisielle nettside

## Eksterne lenker
*
Susort

**Susort** er et stedsnavn i Tysvær kommune i det norske fylket Rogaland. Stedet ligger langs østkysten av Førlandsfjorden cirka 5 kilometer sør for tettstedet Tysvær. Europavei 39 passerer like utenfor stedet. Ordet kommer av det gammelnorske ordet *svisvort* som betyr svarttrost. Susort ligger 36 meter over havet.

I en lang periode var Susort på vei til å bli avfolket, men industriområdet på Kårstø og Kårstø gasskraftverk ligger kun 2 kilometer sørøst for Susort og som et resultat av det områdets utvikling i 1980-årene har mange hus blitt bygget i Susort for å huse personer som jobber i nærheten.

## Referanser
Caldwell County (Texas)

**Caldwell County** er et fylke i den amerikanske delstaten Texas. Det ligger i de sentrale delene av staten. Det grenser mot Travis County i nord, Bastrop County i nordøst, Fayette County i sørøst, Gonzales County i sør, Guadalupe County i sørvest og mot Hays County i nordvest.

Caldwell Countys totale areal er 1&nbsp;413 km² hvorav 4 km² er vann. I 2010 hadde fylket 38 066 innbyggere og administrasjonssenteret ligger i byen Lockhart. Fylket har fått sitt navn etter Matthew Caldwell.

Fylket regnes ofte til regionen Central Texas, da til denne regionens ytre belte av counties.

## Referanser


## Eksterne lenker
*
Bastrop County

**Bastrop County** er et fylke i den amerikanske delstaten Texas. Det ligger i de sentrale delene av staten. Det grenser mot Williamson County i nord, Lee County i nordøst, Fayette County i sørøst, Caldwell County i sørvest og mot Travis County i nordvest.

Bastrop Countys totale areal er 2&nbsp;300,3 km² hvorav 20 km² er vann. I 2010 hadde fylket  innbyggere og administrasjonssenteret ligger i byen Bastrop. Fylket har fått sitt navn etter den hollandske nybyggeren Felipe Enrique Neri, Baron de Bastrop fra Paramaribo i den nederlandske Guayanakolonien.

Fylket regnes til regionen Central Texas.

## Referanser


## Eksterne lenker
*
Riksväg 34

**Riksväg 34** er en svensk riksvei som går mellom Motala og Ålem.

Mellom Europavei 4 ved Linköping og Linköpings sentrum finnes en 5 km lang motorvei som skiltes som en del av riksväg 34 men som egentlig har betegnelsen *E4.04*. Den kategorien av veinummer (på norsk: arm) skiltes aldri, men har bare administrativ funksjon. Traséen mellom Motala og Linköping var før 1. november 2007 skiltet som riksväg 36.

## Knutepunkter

;Motala kommune
* Motala
*  Borensberg
;Linköping kommune
* Stora Sjögestad
* Ljungsbro
*   Linköping, E4.04 felles trasé til Ryd
* 
*
*   Linköping, felles trasé til Målilla
;Kinda kommune
* Kisa
* Bränntorp

;Vimmerby kommune
*  Vimmerby
;Hultsfred kommune
*  Hultsfred
*   Målilla, Rv47 felles trasé til Glahytt
;Högsby kommune
* Glahytt
* Högsby
;Mönsterås kommune
* Ålem
Throckmorton County

**Throckmorton County** er et fylke i den amerikanske delstaten Texas. Det ligger i de sentrale delene av staten. Det grenser mot Baylor County i nord, Young County i øst, Stephens County i sørøst, Shackelford County i sør og mot Haskell County i vest.

Throckmorton Countys totale areal er 2 371 km² hvorav 8 km² er vann. I 2000 hadde fylket 1 850 innbyggere og administrasjonssenteret er byen Throckmorton. Fylket har fått sitt navn etter nybyggeren William Throckmorton.

## Byer
*Elbert
*Throckmorton
*Woodson

## Eksterne lenker
*
Shackelford County

**Shackelford County** er et fylke i den amerikanske delstaten Texas. Det ligger i de sentrale delene av staten. Det grenser mot Throckmorton County i nord, Stephens County i øst, Eastland County i sørøst, Callahan County i sør, Jones County i vest og mot Haskell County i nordvest.

Shackelford Countys totale areal er 2 371 km² hvorav 4 km² er vann. I 2000 hadde fylket 3 302 innbyggere og administrasjonssenteret er byen Albany. 
Fylket har fått sitt navn etter soldaten Jack Shackelford.

## Byer
*Albany
*Moran

## Eksterne lenker
*
Baylor County

**Baylor County** er et fylke i den amerikanske delstaten Texas. Det ligger i de sentrale delene av staten. Det grenser mot Wilbarger County i nord, Archer County i øst, Throckmorton County i sør, Knox County i vest og mot Foard County i nordvest.

Baylor Countys totale areal er 2 334 km² hvorav 78 km² er vann. I 2000 hadde fylket 3 843 innbyggere og administrasjonssenteret ligger i byen Seymour. Fylket har fått sitt navn etter Henry Weidner Baylor, som var feltskjær (kirurg) under Den meksikansk-amerikanske krig.
## Referanser


## Eksterne lenker
*
Haskell County (Texas)

**Haskell County** er et fylke i den amerikanske delstaten Texas. Det ligger i de sentrale delene av staten. Det grenser mot Knox County i nord, Throckmorton County i øst, Shackelford County i sørøst, Jones County i sør og mot Stonewall County i vest.

Haskell Countys totale areal er  km² hvorav 19 km² er vann. I 2000 hadde fylket  innbyggere og administrasjonssenteret er byen Haskell. Fylket har fått sitt navn etter Charles Ready Haskell.

## Byer
*Haskell
*O'Brien
*Rochester
*Rule
*Stamford
*Weinert

## Eksterne lenker
*
Jones County

**Jones County** er navnet på seks fylker i USA:

*Jones County (Georgia) 
*Jones County (Iowa) 
*Jones County (Mississippi) 
*Jones County (Nord-Carolina) 
*Jones County (Sør-Dakota) 
*Jones County (Texas)
Jones County (Texas)

**Jones County** er et fylke i den amerikanske delstaten Texas. Det ligger i de sentrale delene av staten. Det grenser mot Haskell County i nord, Shackelford County i øst, Callahan County i sørøst, Taylor County i sør, Fisher County i vest og mot Stonewall County i nordvest.

Jones Countys totale areal er  km² hvorav 16 km² er vann. I 2000 hadde fylket  innbyggere og administrasjonssenteret er byen Anson. Fylket har fått sitt navn etter Anson Jones, republikken Texas' femte president.
__NOTOC__
## Byer
*Anson
*Avoca 
*Hawley
*Lueders
*Nugent

## Demografi

## Se også

## Referanser


## Eksterne lenker
*
Callahan County

**Callahan County** er et fylke i den amerikanske delstaten Texas. Det ligger i de sentrale delene av staten. Det grenser mot Shackelford County i nord, Eastland County i øst, Brown County i sørøst, Coleman County i sør, Taylor County i vest og mot Jones County i nordvest.

Callahan Countys totale areal er 2&nbsp;334 km² hvorav 7 km² er vann. I 2000 hadde fylket 12&nbsp;905 innbyggere og administrasjonssenteret ligger i byen Baird. Fylket har fått sitt navn etter soldaten James Hughes Callahan.
## Eksterne lenker
*
Stephens County (Texas)

**Stephens County** er et fylke i den amerikanske delstaten Texas. Det ligger i de sentrale delene av staten. Det grenser mot Young County i nord, Palo Pinto County i øst, Eastland County i sør, Shackelford County i vest og mot Throckmorton County i nordvest.

Stephens Countys totale areal er 2 387 km² hvorav 70 km² er vann. I 2000 hadde fylket 9 674 innbyggere og administrasjonssenteret ligger i byen Breckenridge. Fylket har fikk sitt nåværende navn i 1861 etter Alexander H. Stephens som var visepresident i De konfødererte stater. Tidligere het fylket Buchanan County og var oppkalt etter USAs president James Buchanan. 

## Eksterne lenker
*
Stephens County

**Stephens County** er navnet på tre fylker i USA:

*Stephens County (Georgia) 
*Stephens County (Oklahoma) 
*Stephens County (Texas)
Jan Voigt

**Jan Voigt** (1928–1997) var en norsk skuespiller, programleder og museumsdirektør.

Voigt var utdannet optiker; men scenedebuterte i 1950 på Centralteatret, der han var ansatt til 1954. Han opptrådte også på Chat Noir og Edderkoppen og var i flere sesonger knyttet til Trøndelag Teater. Han spilte i minst sju norske filmer, deriblant den desiderte kalkunen *[[Selkvinnen]]*, *[[Elskere]]* og *Den evige Eva*. Han var også programleder for Melodi Grand Prix flere ganger mellom 1967 og 1976. Han var også programleder for noen tv-programmer på NRK, deriblant tv-quizen *[[Taushet er gull (TV-program)|Taushet er gull]]* og * [[Melodi Grand Prix]]*. 

I 1963 overtok han som leder for det musikkhistoriske Ringve Museum, og etterfulgte stedets legendariske grunnlegger og første direktør, Victoria Bachke. Han ledet museet i 30 år, og utviklet det betydelig. I 1984 skrev han en biografi om sin forgjenger: *Fru Victoria til Ringve*.

## Heder og priser

* 1970 – Ridder av Polyhymnia 
* 1980 – Sør-Trøndelag fylkes kulturpris
* 1984 – Trondheim kommunes kulturpris

## Referanser


## Eksterne lenker
*
Hays County

**Hays County** er et fylke i den amerikanske delstaten Texas. Det ligger i de sentrale delene av staten. Det grenser mot Travis County i nordøst, Caldwell County i sørøst, Guadalupe County i sør, Comal County i sørvest og mot Blanco County i nordvest.

Hays Countys totale areal er 1&nbsp;761 km² hvorav 5 km² er vann. I 2000 hadde fylket 97&nbsp;589 innbyggere og administrasjonssenteret ligger i byen San Marcos. Fylket har fått sitt navn etter Texas Ranger John Coffee Hays.

Fylket regnes til regionen Central Texas.

## Byer
*Bear Creek
*Buda
*Dripping Springs
*Hays
*Kyle
*Mountain City
*San Marcos
*Wimberley
*Woodcreek

## Eksterne lenker
*
Psykopatenes diktatur

***Psykopatenes diktatur*** er en bok av Ingjald Nissen. Den ble skrevet i 1944 og snakker om psykopati som en forklaring på at Adolf Hitler og nazistene kunne komme til makt i Tyskland. Forfatteren mente psykopatilignende egenskaper ved Tysklands kultur og samfunn la til rette for fremveksten av et sterkt hierarkisk samfunn («mannsforbund»). 

Det har blitt hevdet at det var i denne boken han lanserte begrepet hersketeknikk, men Nissen hadde brukt uttrykket allerede i en bok han ga ut i 1931, *Sjelelig forsvar : mindreverdighetsfølelse, seksualhemning og maktstreben*. 

Forordet til første utgave av *Psykopatenes diktatur* er datert 10.&nbsp;mai 1945.

Boken har kommet i flere opplag.

## Referanser


## Eksterne lenker
* ''Psykopatenes diktatur'', Aschehoug, 1946 - tilgang for norske IP-adresser
* ''Psykopatenes diktatur'', Aschehoug, 1974 - tilgang for norske IP-adresser
Fisher County

**Fisher County** er et fylke i den amerikanske delstaten Texas. Det ligger i de sentrale delene av staten. Det grenser mot Stonewall County i nord, Jones County i øst, Nolan County i sør, Scurry County i vest og mot Kent County i nordvest.

Fisher Countys totale areal er 2 336 km² hvorav 2 km² er vann. I 2000 hadde fylket 4 344 innbyggere og administrasjonssenteret er byen Snyder. Fylket har fått sitt navn etter Samuel R. Fisher. 

## Byer
*Hamlin
*Roby
*Rotan

## Eksterne lenker
*
Stonewall County

**Stonewall County** er et fylke i den amerikanske delstaten Texas. Det ligger i de sentrale delene av staten. Det grenser mot King County i nord, Haskell County i øst, Jones County i sørøst, Fisher County i sør og mot Kent County i vest.

Stonewall Countys totale areal er 2 383 km² hvorav 4 km² er vann. I 2000 hadde fylket 1 693 innbyggere og administrasjonssenteret ligger i byen Aspermont. Fylket har fått sitt navn etter general Thomas Jonathan «Stonewall» Jackson.  

## Eksterne lenker
*
Mentz Schulerud

**Mentz Schulerud** (1915–2003) var en norsk skribent, kulturarbeider og kåsør. Under andre verdenskrig deltok han i motstandsarbeidet. 

Han ble cand.mag. i 1941, og arbeidet som hjelpelærer ved Oslo tekniske skole og ved Universitetet i Oslo.

Fra juni 1944 var han redaktør for den illegale avisen *Hjemmefronten*. Den 14. september 1944 ble han arrestert på grunn av denne virksomheten. Han satt som fange på Møllergata&nbsp;19 i Oslo frem til 8.&nbsp;desember 1944, da han ble overført til Grini. Han satt i fangenskap frem til okkupasjonsmakten kapitulerte 8.&nbsp;mai 1945.

I 1946 ble han ansatt i NRK. Han var teatersjef ved Oslo Nye Teater 1962–1967 og redaktør for det litterære tidsskriftet *[[Vinduet]]* 1959–1963. Han var styreleder i Norsk Teaterlederforening, Kunstnerforeningen, Riksmålsvernet og Logens venner, og hadde også verv i Riksmålsforbundet og Det Norske Studentersamfund.

## Æresbevisninger og priser
Schulerud var ridder av St. Olavs Orden. I 1983 ble han utnevnt til statsstipendiat. Han mottok St. Hallvard-medaljen i 1989. I 1996 ble han tildelt æresprisen «Bypatrioten» av Oslo Byes Vel. Han fikk også Bryggeriforeningens Ølhundpris og Kunstnerforeningens Purpurneseorden, og var æresmedlem av Filologisk forening.

## Familie
Han var sønn av Mentz Schulerud (1877–1931) og Aagot Schulerud (1875–1957). Han var bror av Anne-Cath. Vestly og, gjennom sin datter Ingrid Schulerud, svigerfar til Jens Stoltenberg. Han er dessuten far til den svenske cellisten Hege Waldeland.

## Bøker
* *Fra krambod til magasin* (1947)
* *Ole Bull* (1960)
* *Norsk kunstnerliv* (1960)
* *Wergelandsveien* (1960)
* *Nordmenn i København* (1963)
* *Piberne og Pigerne i Vika* (1963)
* *Kongeriget Norges Herligheder* (1967)
* *Hafslund gods – Fra Otte Bildt til M. G. Rosenkrantz* (1974)
* *Kongevei og fantesti* (1974)
* *På Grand i 100 år. 1874 – 1974.* (1974) 
* *Barn i Oslo* (1981)
* *Iduns epler* (1982)
* *Akershus i dikterens speil* (1991)

* *O, vidste du bare!* (1954), hørespill
## Referanser
US Airways

**US Airways**  (IATA-kode **US**, ICAO-kode **AWE**) var et amerikansk flyselskap som i 2015 ble fusjonert med American Airlines. Selskapet ble etablert i 1939 og hadde hovedkontor i Tempe i Arizona. Det var det sjuende største flyselskapet i USA med en flåte på 338 fly som fløy til 193 destinasjoner i Nord-Amerika, Mellom-Amerika, Karibia, og Europa.

US Airways hadde opprinnelig hovedtyngden av rutenettverket i østre USA, med hovedbaser i Charlotte, Pittsburgh og Philadelphia. I 2005 ble selskapet fusjonert med America West Airlines som hadde et omfattende rutetilbud i vest.

US Airways opererte ruten Oslo–Philadelphia i sommersesongene 2009 og 2010, og var sammen med Continental et av to amerikanske flyselskaper som hadde direkteflygninger mellom Norge og USA. 

Fil:US Airways B737-3B7 (N506AU) landing at Ontario International Airport.jpg|En US Airways Boeing 737 i gamle farger
Fil:USAirwaysHQTempe.jpg|US Airways Building


## Ulykker
**[[US Airways Flight 1549]]** traff en flokk kanadagjess etter avgang fra La Guardia i New York. Fuglene fløy inn i motorene på Airbus A320-flyet (reg. N106US) og forårsaket så store skader at begge motorene stanset og flyet mistet all motorkraft. Flyet måtte nødlande på Hudsonelva. 

## Eksterne lenker
*  
* US Airways flåtedetaljer
Curtonotidae

**Curtonotidae** er en liten familie av relativt sjeldne fluer. De finnes ikke i Norge, men har noen arter i alle verdensdeler. Lite er kjent om biologien til disse fluene, men man tror de kan være parasitter på gresshoppe-egg.

## Utseende
Små til middelsstore fluer (3 – 11 mm), grålige eller gulaktige på farge, kroppen og hodet med lange børster. **Hodet** er høyere enn langt, med store, ovale fasettøyne, som ikke møtes i pannen. I pannen sitter flere lange børster : én (orbitalbørste) ved innerkanten av hvert fasettøye, et eller to par børster nær midten, et fremoverrettet par festet mellom punktøynene, og to par lange børster på bakhodet. Det midtre av disse parene (postvertikalbørster) er festet bak punktøyene og de to børstene krysser hverandre. Antennene er tre-leddete, det tredje leddet er omtrent dobbelt så langt som høyt og bærer en fjærgrenet antennebørste (*arista*) nær roten på oversiden. Ansiktet er flatt. Kinnbørste (*vibrissa*) finnes hos noen arter, mangler hos andre. Munndelene er av vanlig fluetype, lite påfallende.  **Brystet** (thorax) er noe hvelvet slik at fluene virker pukkelryggete. Det er dekket av bestøvning og derfor matt. Ryggsiden har fine hår og lange børster, sidene bare børster. **Vingene** er middels store, brede, uten fargetegninger. Vingefremkanten (*costa*) er brutt på ett sted og bærer en del ganske lange børster. Fire lange, rette årer når til vingekanten. **Beina** er middels kraftige og ganske lange, med noen lange børster. **Bakkroppen** er sylindrisk, med ganske lange hår og noen kraftige børster. 

**Larvene** (bare kjent for én art) er lange og sylindriske, og ganske glatte.

## Levevis
Larvene til én afrikansk art lever i eggklynger av ørkengresshopper. Ellers er nesten ingenting kjent om biologien til disse fluene, men de blir gjerne funnet på tørre steder der det er mye gresshopper, og man tror at også de andre artene i familien kan være knyttet til gresshoppe-egg. Curtonotidae er uvanlige fluer som man sjelden finner.

## Systematisk inndeling

* Ordenen tovinger, Diptera
** Fluer, Brachycera
*** Underordenen høyere fluer, Cyclorrhapha
**** Gruppen Schizophora
***** Overfamilien Ephydroidea
****** Familien **[[Curtonotidae]]**
******* Slekten *[[Axinota]]* van der Wulp, 1886  – ca. 10 arter i Afrika og Asia
******* Slekten *[[Curtonotum]]* Macquart, 1843  – ca. 50 arter, alle verdensdeler
******** *[[Curtonotum anus]]* (Meigen)  – eneste art i Europa
******* Slekten *[[Cyrtona]]* Séguy, 1938  – fire arter i Afrika
******* Slekten *[[Tigrisomyia]]* Kirk-Spriggs, 2010  – fire arter i Afrika

## Kilder
* Kirk-Spriggs, A.H. 2010. A revision of Afrotropical Quasimodo flies (Diptera: Curtonotidae: Schizophora).Part II – the East African Afromontane genus *Tigrisomyia* gen. n., with descriptions of four new species. *African Entomology*, **18**, s. 127-146
* Papp, L. 1998. Family Curtonotidae. I: Papp, L. og Darvas, B. (red): *Contributions to a Manual of Palaearctic Diptera*. 3: 497-502. Science Herald, Budapest.
## Eksterne lenker
*
Nordisk Skolebibliotekarforening

**Nordisk Skolebibliotekarforening** er et bindeledd mellom de nordiske lands skolebibliotekarforeninger. Finland, som ikke har skolebiblioteker, er representert ved landets lærerforeninger.

Foreningens formål er ifølge dens vedtekter:

*å fremme utviklingen av skolebiblioteker og skolebiblioteksarbeide
*å virke for utdannelse av skolebibliotekarer
*å formidle samarbeide mellom skolebiblioteker
*å fremme utviklingen av skolebiblioteksmateriell
*å iverksette og koordinere aktiviteter, konferanser og andre prosjekter på skolebiblioteksområdet.

## Se også
*Skolebibliotekarforeningen i Norge
*Nordisk Skolebibliotekarforenings Børnebogspris

## Eksterne lenker
Nordisk Skolebibliotekarforening
Konsistoriet desember 1726

**Konsistoriet mai 1712** var det syvende konsistorium hvor pave Benedikt XIII kreerte kardinaler. Det ble holdt 9. desember 1726 i Vatikanet.

Det ble kreert ni kardinaler, hvilket brakte det totale antall kreert av Benedikt XIII til atten. Syv av dem ble reservert *[[in pectore]]* og annonsert senere.

## Kilder
* Benedict XIII (1724-1730) &ndash; ''The Cardinals of the Holy Roman Church'', besøkt 18. november 2015
Scurry County

**Scurry County** er et fylke i den amerikanske delstaten Texas. Det ligger i de sentrale delene av staten. Det grenser mot Kent County i nord, Fisher County i øst, Mitchell County i sør, Borden County i vest og mot Garza County i nordvest.

Scurry Countys totale areal er 2 350 km² hvorav 13 km² er vann. I 2000 hadde fylket 16 361 innbyggere og administrasjonssenteret er byen Snyder. 

## Byer
*Hermleigh
*Ira 
*Snyder

## Eksterne lenker
*
Nordisk Skolebibliotekarforenings Børnebogspris

**Nordisk Skolebibliotekarforenings Børnebogspris** er en litterær pris som siden 1985 utdeles årlig av Nordisk Skolebibliotekarforening. Prisen består av et diplom og et kunstverk.

## Prisvinnere
*1985 &ndash; Maria Gripe (Sverige) 
*1986 &ndash; Tormod Haugen (Norge) 
*1987 &ndash; Kaarina Helakisa (Finland)
*1988 &ndash; Mette Newth (Norge) 
*1989 &ndash; Svend Otto S. (Danmark) 
*1990 &ndash; Mats Wahl (Sverige) 
*1991 &ndash; Ólavur Michelsen (forfatter, Færøyene) og Erik Hjorth Nielsen (illustratør, Danmark) for *Rossini á Skordali*
*1992 &ndash; Gudrun Helgadóttir (Island), for *Undan illgresinu*
*1993 &ndash; Bjarne Reuter (Danmark)
*1994 &ndash; Torill Thorstad Hauger (Norge), for samlet forfatterskap
*1995 &ndash; Torun Lian (Norge) og Viveca Lärn Sundvall (Sverige)
*1996 &ndash; Louis Jensen (Danmark)
*1997 &ndash; Lars-Henrik Olsen (Danmark)
*1998 &ndash; Ulf Stark (Sverige)
*1999 &ndash; Annika Thor (Sverige)
*2000 &ndash; Bent Haller (Danmark)
*2001 &ndash; Edward Fuglø (Færøyene)
*2002 &ndash; Thore Hansen (Norge), for *Skoglandserien*
*2003 &ndash; Kristín Steinsdóttir (Island), for *Engill i vesterbænum*
*2004 &ndash; Lene Kaaberbøl (Danmark), for *Skammarserien*
*2005 &ndash; Ragnheiður Gestsdóttir (Island), for *Sverdberinn*
*2006 &ndash; Eirik Newth (Norge), for *Hvorfor dør vi?*
*2007 &ndash; Brynhildur Þórarinsdóttur (Island), for sine gjenfortellinger av for sine Njåls saga, Egils saga og Laksdøla saga
*2009 &ndash; Stian Hole (Norge), for *Garmanns gate* 
*2011 &ndash; Marjun Syderbø Kjelnæs (Færøyene), for *Skriva í sandin*
Thembu

**Thembu** er en liten stamme i Transkei som ligger sør i Sør-Afrika, de snakker xhosa, som er kjent for den spesielle «klikkelyden». Den mest kjente thembu er Nelson Mandela.
Nannodastiidae

**Nannodastiidae** er en artsfattig familie av knøttsmå fluer som er funnet ved havkyster noen få steder i verden. 

## Utseende
Knøttsmå (0,7 – 1,2 mm), brunaktige, matte fluer. **Hodet** er høyere enn langt, med store fasettøyne og små, fine børster. Punktøynene sitter på en ganske høy knøl. Antennene er tre-leddete, det tredje leddet er rundt med ganske lange hår og bærer en fint hårete antennebørste (*arista*). Kinnbørste (*vibrissa*) mangler, men det sitter en rad av fine børster langs underkanten av hodet. **Brystet** (thorax) er ganske lite og smalt med fine og korte børster. **Vingene** er korte, runde og brede, uten fargeflekker. Fire lange årer når vingekanten. Vingefremkanten (*costa*) er brutt på to steder. **Beina** er korte og tynne, uten børster. **Bakkroppen** er sylindrisk. **Larvene** er ukjente.

## Levevis
Fluene lever ved havstrender. Man antar at de lever av råtnende organisk materiale (saprofager).

## Systematisk inndeling

* Ordenen tovinger, **Diptera**
** fluer, **Brachycera**
*** Underordenen høyere fluer, **Cyclorrhapha**
**** Gruppen Schizophora
***** Overfamilien Ephydroidea (litt usikker plassering)
****** Familien **Nannodastiidae**
******* Slekten ***Azorastia*** Frey, 1945  – Middelhavsområdet og Asorene
******** ***Azorastia gemmae*** Carles-Tolrá, 1994  – Spania
******** ***Azorastia mediterranea*** Papp, 1980  – Middelhavsområdet
******** ***Azorastia minutissima*** Frey, 1945  – Asorene
******* Slekten ***Nannodastia*** Hendel, 1930
******** ***Nannodastia horni*** Hendel, 1930  – kyster i Sørøst-Asia og Oseania
******** ***Nannodastia atlantica*** Papp & Mathis  – beskrevet fra Belize

## Kilder
* Papp, L. og Wheeler, T.A. 1998. Family Nannodastiidae. I: Papp, L. og Darvas, B. (red.): *Contributions to a Manual of Palaearctic Diptera.* 3: 309-314. Science herald, Budapest.

## Eksterne lenker
*
Neiden

**Neiden** (skoltesamisk: *Njauddâm*; nordsamisk: *Njávdán*; kvensk: *Näätämö*) er ei bygd i Sør-Varanger kommune i Finnmark med om lag 250 innbyggere. 

## Geografi, befolkning, bebyggelse og annet

Bygda ligger ved Neidenelva som er kjent for sitt *Käpälä-fiske* (laksefiske med kastenot). Fra Neiden er det veiforbindelse til Kirkenes, Varangerbotn samt til Finland. 

Store deler av befolkningen er av skoltesamisk (østsamisk) eller kvensk opprinnelse. 

I bygda ligger det 10 kvadratmeter store russisk-ortodokse Sankt Georgs kapell,  bygget i 1565 av den hellige Trifon, samt Neiden kapell, som  er tegnet i dragestil av Karl Norum i 1902.

Neiden er et sjekkpunkt i Finnmarksløpet.

### Vernet område

Den gamle østsamiske boplassen Skoltebyen (skoltesamisk: *Sääʹmsijdd*; kvensk: *Kolttakylä*) er et vernet område som inneholder flere tufter, bygninger og annet som er eldre enn 100 år og dermed automatisk vernet. Disse er blant annet den russisk-ortodokse kirka og kirkegården, rester av ei røykbadstue og mange tufter etter gammer. I tillegg er det en del steder som har vært i bruk til religiøse seremonier som for eksempel dåp.

Det formelle vernet av boplassen blei vedtatt for å sikre dens historiske og religiøse betydning, samt sørge for landskapsvern av området. Stedet er østsamenes viktigste kulturminne og det viktigste stedet i det som er igjen av østsamisk kultur i Norge. Vernet omfatter ikke laksefiske i Neidenelva.

### Geologi
Berggrunnen tilhører Øst-Finnmarks grunnfjellsområde. Nordvest for Neiden finnes *Neidengranitten* som ble dannet for omtrent 2500 millioner år siden. Den er lite deformert og skjærer gjennom den eldre gneisen. Granitten finnes også rundt Jarfjord.

## Se også
* Äʹvv skoltesamisk museum
*Skoltesamer
*Kvener
*Aksel Konrad Mikkola
*Neidenelva
*Okkupasjonsmaktens fangeleirer i Norge

## Referanser


## Eksterne lenker
* Miljøstatus i Norge: Skoltebyen Neiden
* Skoltesamisk kultur over grenser
* Skoltebyen og St. Georgs kapell i Neiden på Sandalsand